|  |  |
| --- | --- |
|  |  |
| Raivo OttSaarde Vallavalitsusinfo@saarde.ee  | Teie 26.02.2025 nr 4-9/60-2Meie 28.03.2025 nr 9.1-3/25/1034-4 |

|  |  |
| --- | --- |
| **Vastuskiri Surju-Saunametsa tee** |  |

Pöördusite Transpordiameti poole seoses Surju-Saunametsa teel (tee nr 19344) Valga-Uulu tee ja Surju-Saunametsa tee ristmikult Surju küla suunas kulgeva maantee ääres teostatud puude allee okste lõikuse asjus. Oma viimases kirjas tõite välja, et lõikuse käigus ei ole puude oksad lõigatud külgoksteni vaid suvaliselt, jäetud on inetud oksatüükad, ja et ei tohi unustada ka visuaalset vaadet, mis pärast lõikust on väga häiriv. Samuti olete seisukohal, et antud olukorra parandamiseks on vajalik teostada täiendav lõikus pädeva isiku poolt ja edaspidi tuleks hanke tingimustesse kirja panna täiendavad nõuded näiteks teatud riigitee lõikude osas.

Selgituseks veelkord, et nimetatud lõikustöid ei teostatud eraldi hanke tulemusena vaid see on riigiteede korrashoiulepingutest tulenev nõue, et tagada ohutu liiklusruum avalikult kasutavatel riigiteedel. Töid teostatakse vastavalt vajadusele eesmärgiga ennetada liiklusruumi kinni kasvamist ning tagada ohutu nähtavus.

Kuna avaldasite korduvalt pahameelt teostatud tööde suhtes, siis Transpordiamet koos teehooldaja esindajaga kohtus Saarde valla esindajaga kohapeal, et täpsemalt selgeks teha väidetavad puudused. Kohapealse ülevaatuse tulemusena tehakse täiendavad lõikustööd vastavalt valla ametniku poolt antud suunistele.

Kindlasti Transpordiamet mõistab kogukondade mure, kui selliseid lõikustöid asula või selle lähistel tehakse. Rõhutame, et peamine eesmärk on liiklusohutuse tagamine. Loodetavasti Saarde vald ja kogukond mõistab selliste tööde vajalikkust ning käesolev olukord saab kõigi osapoolte jaoks mõistva lahenduse, kui korduvad lõikustööd saavad teostatud.

Lugupidamisega

(allkirjastatud digitaalselt)

Meelis Saat

juhataja

Lääne osakonna korrashoiu ja liikluskorralduse üksus

Karl Õigus

korrashoiu projektijuht

58631396, Karl.Oigus@transpordiamet.ee